CELEX: 62015CN0599
Language: hu
Date: 2015-11-16 00:00:00
Title: C-599/15. P. sz. ügy: A Törvényszék (harmadik tanács) T-784/14. sz., Románia kontra Bizottság ügyben 2015. szeptember 14-én hozott végzése ellen Románia által 2015. november 16-án benyújtott fellebbezés

1.2.2016   
            
            
               HU
            
            
               Az Európai Unió Hivatalos Lapja
            
            
               C 38/33
            
         A Törvényszék (harmadik tanács) T-784/14. sz., Románia kontra Bizottság ügyben 2015. szeptember 14-én hozott végzése ellen Románia által 2015. november 16-án benyújtott fellebbezés
   (C-599/15. P. sz. ügy)
   (2016/C 038/46)
   Az eljárás nyelve: román
   
      Felek
   
   
      Fellebbező: Románia (képviselők: R.-H. Radu, A. Buzoianu, E. Gane és M. Chicu, meghatalmazottak)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               I. A Bíróság nyilvánítsa a keresetet elfogadhatónak, teljes egészében helyezze hatályon kívül a Törvényszék által a T-784/14. sz. ügyben hozott végzést, és hozzon olyan új határozatot a T-784/14. sz. ügyben, amely a megsemmisítés iránti kérelmet elfogadhatónak nyilvánítja és megsemmisíti a 2014. szeptember 19-i BUDG/B/03MV D(2014) 3079038. sz. levelet;
               vagy
               a Bíróság nyilvánítsa a keresetet elfogadhatónak, teljes egészében helyezze hatályon kívül a Törvényszék által a T-784/14. sz. ügyben hozott végzést, és utalja vissza a T-784/14. sz. ügyet a Törvényszék elé, hogy az a megsemmisítés iránti kérelmet elfogadhatónak nyilvánítsa és megsemmisítse a 2014. szeptember 19-i BUDG/B/03MV D(2014) 3079038. sz. levelet;
            
         
               —
            
            
               II. a Bíróság a Bizottságot kötelezze a költségek viselésére.
            
         
      Jogalapok és fontosabb érvek
   
   
               1.
            
            
               
                  Első jogalap – A Törvényszék előtti eljárást olyan eljárási szabálytalanságok jellemezték, amelyek sértik a román állam érdekeit
               
               Románia úgy véli, hogy a megtámadott végzést a Törvényszék eljárási szabályzata egymással összefüggésben értelmezett 130. cikke (7) és (8) bekezdésének megsértésével hozták.
               A Törvényszék nem vizsgálta és nem is indokolta kellő módon azt, hogy az elfogadhatatlansági kifogást az ügy érdeméhez kapcsolódóan kell-e vizsgálni.
               Jóllehet a Törvényszék úgy döntött, az elfogadhatatlansági kifogást nem az ügy érdeméhez kapcsolódóan vizsgálja, Románia fizetési kötelezettségének jogi keretét a 2007/436 határozat (1) és a 1150/2000 (2) rendelet által szabályozott területen határozta meg, és megállapította, hogy a román állam e rendelkezésekből eredően köteles 14 833,79 euró összeget biztosítani és hagyományos saját források címén megfizetni.
               A fizetési kötelezettség természetének és jogalapjának vizsgálata során a Törvényszék az ügy érdemében határozott, és ezzel azon döntésével ellentétesen járt el, miszerint kizárólag az elfogadhatatlansági kifogás tárgyában foglal állást.
            
         
               2.
            
            
               
                  Második jogalap – A Törvényszék megsértette az uniós jogot
               
               Románia úgy véli, hogy a Törvényszék tévesen minősítette a Romániára a 2014. szeptember 19-i BUDG/B/03MV D(2014) 3079038. sz. levéllel rótt kötelezettségeket, ezzel tévesen alkalmazta a jogot, ami befolyásolta ezen bíróságnak i) a Bizottság hatáskörének mérlegelésével ii) a vitatott levél természetével kapcsolatban végzett elemzését.
               Másodlagosan Románia úgy véli, hogy a Törvényszék megsértette az uniós jogot és a Bíróság ítélkezési gyakorlatát, amikor azt állapította meg, hogy a tagállamok feladata annak értékelése, hogy fennáll-e saját hagyományos forrásainak vesztesége, és hogy e források kifizetésére vonatkozóan kötelezettség áll fenn.
               Ezenkívül Románia vitatja jelen ügyben a feltételes fizetési mechanizmus alkalmazhatóságát és e tekintetben a Törvényszék vonatkozó kijelentéseit.
            
         
      (1)  Az Európai Közösségek saját forrásainak rendszeréről szóló, 2007. június 7-i 2007/436/EK, Euratom tanácsi határozat (HL L 163, 17. o.).
   
      (2)  A Közösségek saját forrásainak rendszeréről szóló, 94/728/EK, Euratom határozat végrehajtásáról szóló, 2000. május 22-i 1150/2000 tanácsi rendelet (HL L 130, 1. o.; magyar nyelvű különkiadás 1. fejezet, 3. kötet, 169. o.)